Public procurement notice: Contract Notice
Published: 2023-09-01
Buyer: Region Syddanmark, Projektorganisationen for Nyt OUH
Country: DK
Contract type: Works
Procedure: Competitive procedure with negotiation
CPV classification: 42996000 | 44163130 | 45000000: Construction work | 45223000 | 45232420
Estimated value: 87000000 DKK
Submission deadline: 2023-10-03
Award criteria: The most economic tender

Technical requirements: Udbud af kontrakt vedrørende projektering og etablering af et samlet Renseanlæg til det nye OUH, samt efterfølgende drift, service og vedligeholdelse af dele af Renseanlægget (Rense-teknikken)
Den udbudte opgave omfatter projektering og etablering af et nyt Renseanlæg til Nyt Odense Universitetshospital (Nyt OUH), samt efterfølgende drift, service og vedligeholdelse af dele af Renseanlægget ("Rense-teknikken") over en længere kontraktperiode. ”Rense-teknikken” består af bl.a. buffer- og udligningstanke, biologiske tanke med poleringsteknologi, pumpesump og opsamlingstank samt trykledning.
Til opgaven er desuden knyttet en udskydelsesret. Nærmere herom nedenfor i punkt II.2.4) og punkt II.2.7)
Med dette udbud ønsker Region Syddanmark at udbyde en samlet løsning omfattende projektering og etablering af et nyt renseanlæg for al sanitært spildevand, som udledes fra Nyt OUH (herefter ”Renseanlægget”) samt efterfølgende teknisk drift, service og vedligeholdelse af dele af Renseanlægget ("Rense-teknikken") i en Driftsfase på 10 år.
Renseanlægget består overordnet af en bygning med tilhørende bygningsinstallationer og velfærdsfaciliteter. Endvidere består Renseanlægget af en teknisk renseløsning (”Rense-teknikken”) bestående af bl.a. buffer- og udligningstanke, biologiske tanke med poleringsteknologi, pumpesump og opsamlingstank samt trykledning.
Renseanlægget skal opføres i Nyt OUH’s "Teknikby" på byggemodnet grund inkl. parkering og udenomarealer (”Grunden”). Renseanlægget skal overholde de udledningskrav (herunder kravet om måle-program), som er stillet af Odense Kommune i forbindelse med at Odense Kommune har givet udledningstilladelse.
Udbuddet af selve "Rense-teknikken" omfatter en renseteknisk ”black box”-løsning, hvor rækkefølgen og indholdet af de enkelte rense-processer i den samlede rense-proces ikke er det afgørende, men hvor det afgørende er det endelige rense-resultat og de samlede driftsomkostninger (herunder det samlede energiforbrug).
Leverandøren skal - foruden etableringen af Renseanlægget – levere bl.a. planlægning, projektering, kontrol, test og dokumentation i forbindelse med idriftsættelsen af Renseanlægget. Samtidig skal leverandøren forestå teknisk drift (inkl. forbrugsstoffer), service (inkl. fornyelser) og vedligeholdelse af "Rense-teknikken" i en efterfølgende Driftsfase på 10 år.
Region Syddanmark ønsker en leverandør, der kan sikre, at der i kontraktperioden til enhver tid kan leveres høje rense-resultater for sanitært spildevand og et lavt samlet energiforbrug i det nyopførte renseanlæg. Ligeledes ønsker Region Syddanmark en leverandør, der ved hjælp af forebyggende service og vedligehold, sikrer en renseteknisk løsning i god og velvedligeholdt stand med en høj driftssikkerhed i overensstemmelse med de funktions- og tekniske krav. Af denne årsag, er Renseanlægget udbudt med tilhørende teknisk drift, service og vedligeholdelse i en periode på 10 år.
Renseanlægget er udbudt som et tilnærmet offentligt privat samarbejde, hvormed Bygge- og anlægsfasen er offentligt finansieret, og hvormed Region Syddanmark foretager en løbende betaling af Bygge- og anlægssummen i Bygge- og anlægsfasen. I Driftsfasen betaler Region Syddanmark videre for, at Leverandøren forestår den løbende drift, service og vedligeholdelse af tekniske dele af Renseanlægget (”Rense-teknikken”). Leverandøren sikrer, at Rense-teknikken er funktionsdygtig, og aftalen om levering af drift, service og vedligeholdelse er som udgangspunkt uopsigelig for Region Syddanmark i 10 år.
Til opgaven er tilknyttet en udskydelsesret, som indebærer, at Region Syddanmark efter aflevering af Renseanlægget forbeholder sig ret til at udskyde idriftsættelsen af anlægget (dvs. Driftsfasen) i op til 12 måneder efter aflevering.
Der henvises for en nærmere beskrivelse af opgavens omfang til det samtidigt offentliggjorte udbudsmateriale, jf. pkt. I.3).
Efter aflevering af Bygningen og Udearealer samt gennemført udførelses- og installationsfase (Fase 2) forbeholder Region Syddanmark sig retten til at udskyde idriftsættelsen af Rense-teknikken og Renseanlægget i op til 12 måneder. Driftsfasen på 10 år parallelforskydes tilsvarende, hvormed leverancekontraktens ophør tilsvarende parallelforskydes
Hvis der er mere end 4 egnede ansøgere, foretager Region Syddanmark en udvælgelse af de 4 ansøgere, der har leveret og dokumenteret de mest relevante referencer for projektering, opførelse og drift af sammenlignelige tekniske anlæg/byggerier/projekter af tilsvarende størrelse og kompleksitet inden for de seneste 5 år.
Region Syddanmark lægger ved udvælgelsen særligt vægt på, at ansøgerne via referencer i videst muligt omfang kan dokumentere erfaring med følgende:

Eligibility requirements: Ansøger skal ved sin prækvalifikationsanmodning udfylde Det fælles europæiske udbudsdokument (ESPD), jf. Appendiks 1. Ansøger skal anvende det elektroniske ESPD, som skal udfyldes og indsendes direkte via Byggeweb (Appendiks 1) sammen med det øvrige udbudsmateriale. Ansøger skal udfylde ESPD del II-VI. ESPD’et er en egen-erklæring fra ansøger som foreløbigt bevis i stedet for certifikater, der er udstedt af offentlige myndigheder eller tredjemand. Dokumentet udgør en formel erklæring fra ansøger om, at denne ikke befinder sig i en af de situationer, hvor økonomiske aktører efter udbudsloven vil eller kan blive udelukket (§§ 135-137), at denne opfylder de relevante egnethedskriterier (§§ 140-143), og at denne efter anmodning vil afgive de relevante oplysninger, som er krævet af Region Syddanmark. En ansøger, der deltager alene og ikke baserer sig på andre enheders kapacitet for at opfylde udvælgelseskriterierne, skal kun udfylde ét fælleseuropæisk udbudsdokument. En ansøger, der deltager alene, men baserer sig på en eller flere andre enheders kapacitet (underentreprenører/underleverandører), skal sikre, at Region Syddanmark modtager ansøgers eget fælleseuropæiske udbudsdokument sammen med et separat fælleseuropæisk udbudsdokument med de relevante oplysninger for hver af de enheder, som denne baserer sig på. Hvis ansøger er en gruppe af økonomiske aktører, herunder midlertidige sammenslutninger (et konsortium), som deltager i udbudsproceduren sammen, skal der for hver af de deltagende økonomiske aktører udfyldes et særskilt fælleseuropæisk udbudsdokument med de oplysninger, der kræves i ESPD del II-VI. Deltagelse i udbudsprocessen er udelukket, hvis et af forholdene i udbudslovens § 135, stk. 1, nr. 1-6 (ESPD del III, afsnit A eller B), er til stede. Tilsvarende gælder, hvis ansøger er undergivet russisk ejerdeltagelse og/eller etableret i skattely i medfør af udbudslovens § 134 a, jf. udbudsbetingelsernes pkt. 3.9 og pkt. 3.10. Deltagelse i udbudsprocessen er ligeledes udelukket, hvis et af forholdene i udbudslovens § 136, er til stede (ESPD, del III, afsnit C). For at godtgøre, at en eller flere af udelukkelsesgrundene nævnt i ESPD del III ikke er til stede, skal ansøger udfylde ESPD’et, og ansøger skal aflevere tro- og loveerklæringer, jf. udbudsbetingelsernes pkt. 3.9 og pkt. 3.10. Ansøgere, der befinder sig i en af de obligatoriske udelukkelsesgrunde i udbudslovens § 135 og § 136 er afskåret fra at afgive tilbud. Ansøger skal derfor erklære, at ansøger ikke befinder sig i en af de obligatoriske udelukkelsesgrunde i udbudslovens § 135 og § 136. Erklæringen afgives ved at udfylde ESPD del III, afsnit A og B (og dele af ESPD del III, afsnit C). Ansøger gøres for en god ordens skyld opmærksom på, at visse obligatoriske udelukkelsesgrunde i medfør af udbudslovens § 136 figurerer som frivillige udelukkelsesgrunde i ESPD’et del III, afsnit C). Herudover er deltagelse i udbudsprocessen udelukket, hvis ansøger befinder sig i en af de frivillige udelukkelsesgrunde i udbudslovens § 137, stk. 1, nr. 1, nr. 2, nr. 3, nr. 5, som omfatter følgende situationer: • Region Syddanmark kan påvise, at ansøgeren eller tilbudsgiveren har tilsidesat gældende forpligtelser inden for det miljø- social- eller arbejdsretlige område i henhold til EU-retten, national lovgivning, kollektive aftaler eller de miljø-, social eller arbejdsretlige forpligtelser, der er afledt af konventioner mv. (nr. 1) • Ansøgeren eller tilbudsgiveren er erklæret konkurs, eller er under insolvens- eller likvidationsbehandling, tvangsakkord, hvis ansøgers/tilbudsgivers aktiver administreres af en kurator eller af retten, hvis ansøgers/tilbudsgivers erhvervsvirksomhed er blevet indstillet, eller hvis ansøger/tilbudsgiver befinder sig i en lignende situation i henhold til en tilsvarende procedure, der er fastsat i national lovgivning, hvor ansøgeren/tilbudsgiveren er hjemmehørende. (nr. 2) Se fortsættelse i pkt. VI.3) Yderligere oplysninger.

Award value: 87000000